L 200/68
MT
Il-Ġurnal Uffiċjali tal-Unjoni Ewropea
29.7.2022
REGOLAMENT TAL-KUMMISSJONI (UE) 2022/1324 tat-28 ta’ Lulju 2022 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwi għall-benżovindiflupir, għall-boskalid, għall-fenażakin, għall-fluważifop-P, għall-flupyradifurone, għall-fluksapiroksad, għall-fosetil-Al, għall-isofetammid, għall-metaflumiżon, għall-pyraclostrobin, għall-ispirotetramat, għat-thiabendazole u għat-tolklofosmetil f’ċerti prodotti jew fuqhom (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tal-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva talKunsill 91/414/KEE (1), u b’mod partikolari l-Artikolu 14(1)(a) tiegħu,
Billi:
(1)
Fl-14 ta’ Diċembru 2021, il-Kummissjoni Codex Alimentarius adottat limiti massimi ġodda tar-residwi tal-Codex (CXLs) għall-aċetoklor, għall-afidopiropen, għall-benżovindiflupir, għall-bifentrin, għall-boskalid, għall-buprofeżin, għall-carbendazim, għall-klorantraniliprol, għaċ-ċiklaniliprol, għaċ-ċipermetrini (inklużi l-alpha- u z-zetaċipermetrina), għad-dikamba, għall-fenażakin, għall-flonikamid, għall-fluważifop-P, għall-fluwensulfon, għallflupyradifurone, għall-fluksapiroksad, għall-fosetil-Al, għall-glyphosate, għall-isofetammid, għall-kresoksim-metil, għall-mandestrobin, għall-meżotrijon, għall-metaflumiżon, għall-metkonażol, għall-methoprene, għallpendimetalina, għall-pentijopirad, għall-pikossistrobin, għall-propiconazole, għall-pydiflumetofen, għallpyraclostrobin, għall-pyriofenone, għall-piriprossifen, għall-ispirotetramat, għat-tebukonażol, għat-thiabendazole, għat-tolklofos-metil u għat-tolfenpirad (2).
(2)
Fl-Annessi II, III u V tar-Regolament (KE) Nru 396/2005 kienu ġew stabbiliti l-livelli massimi ta’ residwi (MRLs) ta’ dawk is-sustanzi, ħlief għall-afidopiropen, għall-fluwensulfon, għall-pydiflumetofen u għat-tolfenpirad, li għalihom ma ġie stabbilit ebda MRL speċifiku, u li lanqas ma ġew inklużi fl-Anness IV tar-Regolament (KE) Nru 396/2005, u għaldaqstant japplika l-valur prestabbilit ta’ 0,01 mg/kg stabbilit fl-Artikolu 18(1)(b) ta’ dak ir-Regolament.
(3)
F’konformità mal-Artikolu 5(3) tar-Regolament (KE) Nru 178/2002 tal-Parlament Ewropew u tal-Kunsill (3), fejn jeżistu standards internazzjonali jew fejn it-tlestija tagħhom tkun imminenti, dawn iridu jitqiesu fl-iżvilupp jew fl-adattament tal-liġi dwar l-ikel, ħlief fejn dawn l-istandards jew partijiet rilevanti jkunu mezz ineffettiv jew mhux adattat għat-twettiq tal-objettivi leġittimi tal-liġi dwar l-ikel, jew fejn ikun hemm ġustifikazzjoni xjentifika, jew fejn dawn jirriżultaw f’livell differenti ta’ protezzjoni minn dak stabbilit bħala xieraq fl-Unjoni.
Barra minn hekk, f’konformità mal-Artikolu 13(e) ta’ dak ir-Regolament, l-Unjoni għandha tippromwovi l-konsistenza bejn l-istandards tekniċi internazzjonali u l-liġi dwar l-ikel filwaqt li tiżgura li l-livell għoli ta’ protezzjoni adottat fl-Unjoni ma jitbaxxiex.
(1) ĠU L 70, 16.3.2005, p. 1.
(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites% 252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.
Il-Programm Konġunt tal-FAO u tal-WHO dwar l-Istandards tal-Ikel tal-Kummissjoni Codex Alimentarius.
L-Appendiċi III.
L-erbgħa u erbgħin sessjoni.
Virtwali, it-8 sal-15, is-17 sat-18 ta’ Novembru l-14 ta’ Diċembru 2021.
(3) Ir-Regolament tal-Parlament Ewropew u tal-Kunsill (KE) Nru 178/2002 tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (ĠU L 31, 1.2.2002, p. 1).